Yebda uselway Tebboune tirzi-nnes n kraḍ n wussan ɣef Ṭṭerk s umyager d yigensasen n umɣiwan aɣelnaw yedden deg Ṭṭerk, d ansay ay itteg yal tikkelt aydeg ara yeddu ɣer uzɣar. I lmend n waya, yelles aɣbel n yimaslaḍen n umɣiwan-a deg wayen yerzan tagnit tadrimant n Zzayer.
Deg wass wis sin n terzi-nnes n uwanak, yemmuger-it umtil-nnes aṭerki, Recep Tayyip Erdogan,k amager d aḥmayan yernu ssawlen ɣef « wassaɣen inesbuɣar d yilqayanen » icerken snat-a n tmura d yiɣerfan-nsent.
Deg wass wis kraḍ n terzi-nnes, aselway Tebboune yellan deg Sṭembul, yettunefk-as uduktuṛa n userhu deg wassaɣen igraɣlanen deg Tesdawit n Sṭembul, yiwet seg tesdawiyin tiṭerkiyin yesɛan azal meqqren akk yernu d nettat ay d tasdawit tawerdanit tis kraḍt wuɣur tteddun yimezrawen izzayriyen.
Azwel-a yettunefk-as d « tajmilt i wussisen-nnes deg wayen yerzan anmireg agraɣlan d umnaḍan d usnegmu n wassaɣen gar Zzayer d Ṭṭerk ».
kab_Latn kab_Latn kab_Latn kab_Latn